**Český Krumlov** (tysk: *Krummau* eller *Böhmisch Krummau*, latin: *Crumlaw*) er en by med 12 461 innbyggere (2022) i regionen Syd-Böhmen i det sørlige Böhmen i dagens Tsjekkia, ikke langt fra grensen til Østerrike. Byen er mest kjent for gammel kunst og arkitektur, med en rekke bygninger fra gotikken, renessansen og barokken. Gamlebyen og slottet er skrevet inn i UNESCOs verdensarvliste.

Historie
--------

Byen er første gang nevnt i 1253, og slottet ble anlagt her på den tiden, ved et vadested over Vltava, som var en viktig handelsrute i området på denne tiden. I 1302 var byen og slottet eid av adelsfamilien Rosenberg. Keiser Rudolf II av Det tysk-romerske rike kjøpte byen i 1602 og ga den til sønnen Julius d’Austria. Under tredveårskrigen etablerte habsburgerne seg her, og av den grunn ga keiser Ferdinand II av Det tysk-romerske rike byen til hoffsjefen Hans Ulrich von Eggenberg. Året etter ble Eggenberg riksfyrste, og byen ble hertugsete.

Etter at Eggenberg-familien døde ut i 1719, gikk byen over til huset Schwarzenberg.

Byen ble i 1806 en del av Keiserdømmet Østerrike og fra 1867 var det en del av dobbeltmonarkiet Østerrike-Ungarn. I 1910 hadde byen en befolkning på 8 662 innbyggere, hvorav 7 367 var tyskspråklige, og 1 295 tsjekkiskspråklige. Etter dobbeltmonarkiets sammenbrudd hørte Krummau fra oktober 1918 til september 1919 til det såkalte *Bundesland Oberösterreich* i den nyopprettede republikken Deutschösterreich. I 1920 ble byen formelt innlemmet i Tsjekkoslovakia gjennom Saint-Germain-traktaten. Etter Münchenavtalen av 29. september 1938 ble byen sammen med resten av Sudetenland innlemmet i Tyskland i gau Oberösterreich.

Ved avslutningen av andre verdenskrig ble byen okkupert av amerikanske styrker. Den tyskspråklige befolkningen ble fordrevet gjennom Beneš-dekretene og byen ble etnisk renset til å bli rent tsjekkisk og gjeninnlemmet i Tsjekkoslovakia.

Byen forfalt under den kommunistiske perioden, men etter Fløyelsrevolusjonen har byen blomstret opp og blitt et turistmål. Deler av byen ble imidlertid ødelagt under den store flommen i august 2002.

Kultur
------

### Gamlebyen

Gamlebyen i Český Krumlov er i følge UNESCO et fremragende eksempel på en europeisk middelalderby. Den ble i 1992 oppført på UNESCOS verdensarvliste.

### Egon Schiele kunstsenter

Kunstneren Egon Schiele bodde noen år i byen; hans mor var opprinnelig fra Český Krumlov. Schiele laget en rekke bilder med motiver fra byen.

Egon Schiele Art Centra (engelsk: The Egon Schiele Art Centrum) ble etablert i Český Krumlov i 1992/1993.

### Marionettmuseum

I den tidligere St. Jobst-kirken har det blitt etablert et museum, *Muzeum Marionetek*, som viser eksempler på den delen av den tsjekkiske kulturarven som marionetteteateret representerer. Museets samling omfatter også en kopi av et teater fra barokken, med kulisser, maskineri og rekvisitter fra samme epoke. I tillegg til de antikke marionettene har museet også en museumsbutikk som selger nye marionetter fremstilt av samtidsdukkemakere.

Bilder
------

* Panorama over gamlebyenPanorama over gamlebyen
* Fra gamlebyenFra gamlebyen
* Vltava bukter seg rundt gamlebyenVltava bukter seg rundt gamlebyen
* SlottetSlottet
* Marionetter i Marionettmuseet (Muzeum Marionetek) i Český Krumlov. Fotografert i 2013 av Jerzy Strzelecki.Marionetter i Marionettmuseet (Muzeum Marionetek) i Český Krumlov. Fotografert i 2013 av Jerzy Strzelecki.

Referanser
----------

1. ↑  Tsjekkias statistikkbyrå (15. desember 2017) (på cs), *Malý lexikon obcí České republiky – 2017*, Tsjekkias statistikkbyrå, Wikidata Q56284482,
2. ↑  Tsjekkias statistikkbyrå (23. mai 2023) (på cs), *Počet obyvatel v obcích – k 1. 1. 2023*, Praha: Tsjekkias statistikkbyrå, Wikidata Q118612272,
3. ↑  Centre, UNESCO World Heritage. «Historic Centre of Český Krumlov». *UNESCO World Heritage Centre* **(engelsk)**. Besøkt 1. mai 2023.
4. ↑  «History of the Foundation | Egon Schiele Art Centrum - gallery Český Krumlov». *www.schieleartcentrum.cz* **(engelsk)**. Arkivert fra originalen 19. september 2018. Besøkt 18. september 2018.  `|fornavn1=` mangler `|etternavn1=` i Authors list (hjelp)
5. ↑  «Marionette Museum». *www.ckrumlov.info* **(engelsk)**. Besøkt 18. september 2018.
6. 1 2  «Marionette Museum | Cesky Krumlov Latran 6 | Home Page». *www.marionettemuseum.cz* **(engelsk)**. Arkivert fra originalen 19. september 2018. Besøkt 18. september 2018.

Eksterne lenker
---------------

* (cs) Offisielt nettsted Rediger på Wikidata

* (en) Český Krumlov – kategori av bilder, video eller lyd på Commons Rediger på Wikidata

* (en) Český Krumlov – galleri av bilder, video eller lyd på Commons Rediger på Wikidata
* virtual show

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC **·** GeoNames
 |